மர நாள்

மர நாள் (Arbour Day; arbor = மரம்) என்பது உலகெங்கும் கொண்டாடப்படும் ஒரு சிறப்பு நாள். இந்நாளில் தனி ஆட்களும் குழுக்களும் மரங்களை நட்டு, மரங்கள்பால் அக்கறை கொள்ள ஊக்குவிக்கப்படுகின்றனர். இப்போது பல நாடுகள் இந்நாளைக் கொண்டாடுகின்றன. வழக்கமாக இது இளவேனில் பருவத்தில் கொண்டாடப்பட்டாலும், காலநிலையைப் பொறுத்தும் தகுந்த மரம் நடும் நேரத்தைப் பொறுத்தும் இந்நாள் வேறுபட்ட நாட்களில் கொண்டாடப்படுகிறது.

தோற்றம் 


 உலக முதல் மர நாள் 
உலகிலேயே முதல் மர நாள் எசுப்பானியச் சிற்றூரான வில்லனியேவா தெ சீராவில்]] 1805இல் அவ்வூர் பாதிரியாரால் ஊர்ப்பொதுமக்களின் முழு ஒத்துழைப்புடன் தொடங்கப்பட்டது.Herrero Uceda, Miguel. Arbor Day  (in Spanish). Quercus, nature review. March 2011

 முதல் அமெரிக்க மர நாள் 
முதல் அமெரிக்க மர நடல் நெபார்சுகா நகரத்தில் ஜூலியசு சுட்டெர்லிங் மார்ட்டன் என்பவரால் 1872 ஏப்பிரல் 10-இல் தொடங்கப்பட்டுள்ளது. அப்போது ஒரு மில்லியன் மரங்கள் நெபார்சுகாவில் நடப்பட்டுள்ளன."The History of Arbor Day" at the Arbor Day Foundation. Accessed on April 26, 2013.

மர நாலை உலகமயப்படுத்திய முயற்சி கனக்டிகட்டைச் சேர்ந்த பர்டுசே நார்த்ரோப்பையே சாரும். இவர் 1883இல் ஜப்பானுக்கு வருகைபுரிந்து மர நாள் பற்றியும் ஊரக வளர்ச்சி பற்றியும் உரையாற்றியபோது இந்நிகழ்வு தொடங்கியது. அதே ஆண்டில் அமெரிக்க கானியல் கழகம் மர நாள் பரப்புரைக் குழுவின் தலைவராக நார்த்ரோப்பை அமர்த்தி தேசிய அளவில் மர நாள் கொண்டாட்டத்தைப் பரப்பியது. மேலும் இவர் மர நாள் கொண்டாட்ட ஆர்வத்தை ஆசுத்திரேலியா, கனேடா, ஐரோப்பா ஆகிய நாடுகளுக்கும் பரப்பினார்.

 இலங்கை 
நவம்பர் 15இல் தேசிய மர நடுநாள் கொண்டாடப்படுகிறது.

 தான்சானியா 
ஏப்பிரல் 1இல் தேசியமரம் நடுநாள் கொண்டாடப்படுகிறது.

 உகாண்டா 
மார்ச் 24இல் தேசியமரம் நடுநாள் கொண்டாடப்படுகிறது.

 பிரித்தானியா 
இந்நாள் 1975 முதல் தேசிய மர வாரம் குளிர்கால மரம் நடும் பருவத்தில் கொண்டாடப்படுகிறது. பள்ளிகளும் மக்கள் இயக்கங்களும் உள்ளூராட்சித் துறையினரும் ஒரு மில்லியன் மரங்களை இவ்வாரத்தில் ஒவ்வோராண்டும் நடுகின்றனர்.

 வெனிசுவேலா 
வெனிசுவேலா மே மாதம் கடைசி ஞாயிறன்று "Día del Arbol" என மர நாளைக் கொண்டாடுகிறது.

 மேலும் காண்க 
உலக சுற்றுச்சூழல் நாள்
புவி நாள்
உலக நீர் நாள்

 மேற்கோள்கள் 

 வெளி இணைப்புகள் 
International Arbor Days
History of Arbor Day
Arbor Day Lesson Plans for the Classroom 
National Arbor Day Foundation
State Arbor Days and state trees

பகுப்பு:சுற்றுச்சூழல் விழிப்புணர்வு நாட்கள்
பகுப்பு:சனவரி சிறப்பு நாட்கள்
பகுப்பு:மார்ச் சிறப்பு நாட்கள்
பகுப்பு:ஏப்ரல் சிறப்பு நாட்கள்
பகுப்பு:மே சிறப்பு நாட்கள்
பகுப்பு:சூன் சிறப்பு நாட்கள்
பகுப்பு:சூலை சிறப்பு நாட்கள்
பகுப்பு:ஆகத்து சிறப்பு நாட்கள்
பகுப்பு:செப்டம்பர் சிறப்பு நாட்கள்
பகுப்பு:அக்டோபர் சிறப்பு நாட்கள்
பகுப்பு:நவம்பர் சிறப்பு நாட்கள்
பகுப்பு:திசம்பர் சிறப்பு நாட்கள்
பகுப்பு:மரங்கள்